Eric Clapton vang grootste somersalm in YslandEric Clapton met die yslike salm (Foto: vatnsdalsa.is) Die veelbekroonde Britse musikant Eric Clapton se talente is beslis nie yl gesaai nie. Dié rocker het die afgelope week die grootste salm nóg gedurende die somerseisoen in die Vatnsdalsá-rivier in Ysland uitgetrek. Dié salm was ŉ volle 108 cm lank en het 28 pond (12 kg) geweeg. Sturla Birgisson, Clapton se gids, het aan die Ierse koerant Morgunblaðið vertel Clapton bring al ŉ geruime tyd in die viswaters deur waar hy ŉ kort vakansie geniet. Clapton moes glo ŉ kilometer teen die rivier afloop voordat hy in staat was om die vis na die wal te bring. Birgisson het gesê dit het net langer as ŉ halfuur geneem om die salm uit die water te kry. Die Vatnsdalsá-rivier is een van Ysland se mees bekende en gewilde salmriviere. Hengelaars het reeds in 1936 salm uit die rivier begin vang. Clapton sal egter maar die kole moet wegbêre. Die sogenaamde Fishing Association van die Vatnsdalsá-rivier het in 1997 ŉ vang-en-vrylaatbeleid op die salm ingestel. Bron: Ice News